לנוכח התפרצות מגפת הקורונה בארצות הברית בתחילת 2020, המושל דה-סנטיס הכריז ב-1 במרץ על מצב חירום בריאותי ברחבי פלורידה עם הדיווח על שני החולים המאומתים הראשונים במדינה. בעקבות עלייה בתחלואה, ב-1 באפריל הוציא דה-סנטיס צו ביצועי שהגביל פעילות ותנועה אזרחית ברחבי המדינה למעט בעבור שירותים שהוגדרו כחיוניים. ב-25 בספטמבר 2020, בעקבות ירידת התחלואה בקיצו של גל ההתפרצות העיקרי הראשון, דה-סנטיס ביטל את ההגבלות על פעילויות אזרחיות, שהטילו רשויות מקומיות נגד המגפה מטעמי בריאות. מהלך זה של דה-סנטיס מנע מרשויות מקומיות בפלורידה מלהטיל קנסות או לסגור עסקים בעקבות אי-עטיית מסכה רפואית. ביטול הצווים הוביל לפתיחה מחודשת של מסעדות ודה-סנטיס מנע מרשויות מקומיות להפחית את פעילותן של מסעדות כך שיעסיקו פחות ממחצית מעובדיהן.
ב-24 בנובמבר 2020, על אף עלייה מחודשת בתחלואת הנדבקים בנגיף COVID-19 בפלורידה, דה-סנטיס האריך את תוקף ההחלטה שלו לביטול הצווים המקומיים כדי לא להכביד עוד יותר על כלכלת המדינה. שיאה של התחלואה הגיע בדצמבר ובינואר 2021, כאשר בימים מסוימים היו יותר מ-10,000 חולים חדשים מדי יום. בעקבות התפרצות וריאנט דלתא של נגיף הקורונה ממרץ 2021 והלאה, נתון הנדבקים הגבוה ביותר הגיע ב-31 ביולי 2021, עם 21,683 מקרים חדשים. נכון ל-16 בספטמבר 2021, פורסם מטעמה של מחלקת הבריאות של פלורידה כי במהלך התפרצות המגפה במדינה נרשמו 3,485,163 נדבקים ו-51,240 נפטרים. בפלורידה נרשם אחוז החולים ביחס לכלל התושבים השלישי הכי גבוה בארצות הברית, אחרי דקוטה הצפונית וטנסי.
שימוש בחיסונים נגד COVID-19 שאושרו בידי מנהל המזון והתרופות האמריקאי (FDA) החל עוד ב-14 בדצמבר 2020. נכון לנתון מ-2 במאי 2021 ניתנו בפלורידה 15,488,105 חיסונים לקורונה ו-30% מהאוכלוסייה התחסנה בשתי זריקות. נוכח העלייה בתחלואה במחצית שנת 2021, דה-סנטיס מנע מבתי ספר להטיל חובת עטיית מסכות בבתי הספר בטענה כי המסכות פוגעות בילדים קטנים, ואיים לקצץ בתקציבים לבתי ספר שלא נענו לו. פעילותו של דה-סנטיס נגד הטלת הגבלות בעקבות התפרצות המגפה נועדה בעיקרה למנוע פגיעה בזכויות האדם כביכול בעקבות צרכים בריאותיים. בתגובה להאשמות של נשיא ארצות הברית, ג'ו ביידן, נגד התנהלותם של דה-סנטיס ושל מושל טקסס גרג אבוט, דה-סנטיס הגיב בפומבי: דה-סנטיס וביידן התרעמו האחד על השני בעניין הגירה בלתי חוקית לארצות הברית, בעוד דה-סנטיס טען כי הגירה זאת, שאינה מפוקחת בידי הממשל, מובילה לעלייה חריגה בתחלואה במדינה.
בתחילת נובמבר 2021 קידם הנשיא ביידן חובת חיסונים, המחייבת כל עסק בעל יותר מ-100 עובדים בחיסון כל העובדים שהוא מעסיק. ממשל פלורידה בראשות דה-סנטיס, כמו גם ממשלי עשר מדינות נוספות ברחבי ארצות הברית, הגיש תביעה משפטית נגד ממשל ביידן, בעקבות חלקים שנוגדים את חוקת ארצות הברית ופוגעים בזכויות האדם בחובת החיסונים הנשיאותית. נוסף על כך, דה-סנטיס חתם על חקיקה שנועדה להגן על עסקים ולפיה רשויות אינן יכולות לדרוש חובת חיסונים, להורים הזכות להחליט בעבור ילדיהם האם לחסן אותם, אין על מוסדות חינוכיים לחייב חיסונים ועוד. ב-18 בנובמבר ממשל ביידן השעה את אכיפת חובת החיסונים על עסקים כדי לציית לצו בית המשפט.
נושאי חינוך.
בתחילת 2022 דה-סנטיס קידם - ביוזמת מחלקת המשפטים ומחלקת החינוך והתעסוקה - את חקיקת חוק 'HB 1557 בדבר זכויות הורים בחינוך', שהוקע בידי מתנגדיו בכינוי "חוק אל תגידו גיי" (Don't Say Gay). החוק נועד להגביר את המעורבות של הורים בחינוך של ילדיהם בבתי ספר ובתוכו איסור על מורים ללמד תלמידים בגילאי גן עד כיתה ג' על נטייה מינית וזהות מגדרית. רעיונית, מטרת סעיף זה בחקיקה למנוע פגיעה מנטלית בילדים צעירים שטרם הבשילו לתוכן מסוג זה. מתנגדיו הפוליטיים של דה-סנטיס טענו כי חקיקה זאת פוגעת בחופש הביטוי של מורים ופוגעת בזכויות להט"ב.
דה-סנטיס צידד בחקיקה וקידם את הליכי קבלתה על אף הפגנות שארגנו מתנגדיו. החקיקה עברה בבית הנבחרים ובסנאט המדיני של פלורידה וב-28 במרץ 2022 נחתם בחוק בידי דה-סנטיס. על אף כינוי הגנאי שלו, המילה "גיי" לא מוזכרת ולו פעם אחת בחקיקה, שעיקרה נוגעת להעלאת המעורבות של הורים בתוכן שמחנכים את ילדיהם. על רקע הצהרת חברת דיסני כי היא מתנגדת לחוק, הודיע דה-סנטיס כי יתמוך בביטול מעמד מחוז עצמאי לחברה הקיים בפלורידה, וחתם על כך באפריל 2022.
עמדותיו ודעותיו הפוליטיות.
דה-סנטיס הוא שמרן המזוהה עם טראמפיזם ותנועת מסיבת התה.
דה-סנטיס מתנגד להפלות וגינה הורות מתוכננת. בתחום הגירה בלתי-חוקית לארצות הברית תקף דה-סנטיס את מדיניות ההגירה של הנשיא אובמה ובעקבות פיגועי נובמבר 2015 בפריז קרא להכרה דחופה בכך שקיצוניות אסלאמית היא האשמה בפיגועים בפריז ויש לראותה כאויב לאמריקה. בתחום זכויות להט"ב אמר דה-סנטיס בראיון לעיתון 'סאן-סנטינל' ("Sun-Sentinel"): "אני מתנגד לכל סוג של אפליה בפלורידה, אני רוצה שאנשים יוכלו לחיות את החיים שלהם, בין אם אתה הומוסקסואל ובין אם אתה דתי." ביוני 2019 פרסם דה-סנטיס הצהרה רשמית בה כיבד את זכרם של הרוגי פיגוע הירי במועדון הלהט"ב באורלנדו. כאמור, דה-סנטיס תומך בלגליזציה של קנאביס רפואי.
דה-סנטיס מתנגד נחרצות להגבלת הזכות הפרטית לנשיאות נשק כפי שנקבעה בתיקון השני לחוקת ארצות הברית, והוא קיבל תמיכה במהלך מרוץ הבחירות למושל פלורידה ב-2018 מטעם איגוד הרובאים הלאומי (NRA). דה-סנטיס תומך בהעסקה של ותיקי צבא ושירותי ביטחון כמאבטחים במוסדות ציבוריים כבתי ספר. דה-סנטיס ביקר נחרצות את המחלקה לענייני חיילים משוחררים בעקבות עבודתה הלקויה. בעקבות הטבח בתיכון דאגלס נזף דה-סנטיס בשריף סקוט ישראל וקרא לו להתפטר מתפקידו על הניהול הלוקה של המחלקה המשטרתית שעמד בראשותה. עם בחירתו של דה-סנטיס למושל מילא הבטחת בחירות בכך שהשעה את ישראל מכל סמכויותיו ובהמשך הוא פוטר בהצבעה בסנאט של פלורידה. דה-סנטיס לא פעם התקיל מאמצים של תנועות "פרקו את המשטרה."
דה-סנטיס מתנגד לחוק הגנת החולה וטיפול בר השגה. בתחום הכלכלי טען דה-סנטיס כי העלאת מיסים היא הגורם המרכזי לגירעון תקציבי פדרלי. דה-סנטיס תמך בחקיקה להעברת רוב סמכויות איסוף המיסים על נפט ושמנים טבעיים מהממשל הפדרלי לידי ממשלי המדינות. דה-סנטיס הצביע בעד חוק העבודות והפחתת המס 2017 (). בתחום החינוך דה-סנטיס מתנגד למהלכים שכוללים התערבות ממשלתית בחינוך, כגון הרפורמות שקידם ממשל בוש הבן. דה-סנטיס קידם התנגדות ללימוד תאוריה ביקורתית של גזע בבתי ספר. במסגרת סביבתנית דה-סנטיס הגדיר עצמו כ"סביבתן בסגנון טדי רוזוולט," והתנגד לשימוש בסדיקה הידראולית במרוץ למשרת המושל ב-2018. בנובמבר 2021 הבטיח דה-סנטיס להעביר תקציב בן מיליארד דולר כדי להתמודד נגד ההשפעות של שינוי האקלים.
דה-סנטיס גינה את ממשל ביידן על נסיגת כוחות ארצות הברית מאפגניסטן באוגוסט 2021 אותה תיאר כ"משפילה." הוא קידם עמדה נוקשה ביחס לקובה והתנגד להשבתת מתקן המעצר בגואנטנמו. בהמשך טען כי ממשל אובמה מתייחס באופן מועדף לראול קסטרו ולעלי ח'אמנאי בקובה ואיראן מאשר לבנימין נתניהו בישראל. דה-סנטיס תומך נלהב של מדינת ישראל, תמך ביציאת ארצות הברית מהסכם המעצמות על תוכנית הגרעין האיראנית, בהעברת שגרירות ארצות הברית בישראל לירושלים, בהכרת ארצות הברית בריבונות ישראל על רמת הגולן והוא היה מקורב לאיש העסקים והנדבן הציוני שלדון אדלסון. דה-סנטיס, עם בחירתו למושל, הבטיח להילחם בארגוני החרם על ישראל. בינואר 2019 יצא כנגד חברת Airbnb בשל מדיניותה וכניעתה לקמפיין ה-BDS להחרים את איו"ש והורה לעובדי מדינה לא להשתמש בשירותם בנסיעות. כמו כן הורה על הטלת סנקציות על החברה אם לא תשנה את מדיניותה.
חיים אישיים.
דה-סנטיס נשוי לקייסי בלאק דה-סנטיס, מגישת טלוויזיה ברשת NBC זוכת פרס אמי. הם הורים לבן, מייסון, ושתי בנות, מדיסון ומאמי. באוקטובר 2021 דה-סנטיס פרסם כי רעייתו חולה בסרטן השד, ובמרץ 2022 הודיעה כי היא החלימה. דה-סנטיס איש הכנסייה הרומית-קתולית.
האב גבריאל נדאף
2017 בארצות הברית
2017 בארצות הברית היא השנה ארצות הברית חגגה 241 שנה מיום היווסדה.
פול ריס
פול ריס (באנגלית: Paul Rhys; נולד ב-19 בדצמבר 1963) הוא שחקן קולנוע, טלוויזיה ותיאטרון ולשי.
אחרי סיום הלימודים ב-RADA קיבל ריס תפקיד גדול ראשון בסרט "התחלות ראשונות" ב-1986. בארצות הברית זכה להכרה כשהבמאי רוברט אלטמן ליהק אותו לתפקיד תיאו ואן גוך בסרט "וינסנט ותיאו" לצדו של טים רות' שגילם את וינסנט.
ביוגרפיה.
ריס נולד בנית' שבדרום ויילס להורים קתולים. אמו, קתרין אייבורי הייתה אירית-ולשית, ואביו ריצ'רד צ'ארלס ריס היה ולשי. כשהיה פול בן 10 המשפחה עברה לכפר פנסוד. ריס היה חבר בלהקות אחדות לפני שעבר ללונדון ללמוד ב-RADA.
קריירה.
הופעת הבכורה המקצועית של ריס הייתה בדמות ראלף מומחה הג'ודו במחזה "Bouncers" מאת ג'ון גודבר, עוד לפני שהחל ללמוד ב-RADA. בחופשת הקיץ מהלימודים הוא צד את עינו של מנהל הבמה פיליפ פראוס והוזמן לשחק במחזה "A Woman of No Importance" מאת אוסקר ויילד בתיאטרון סיטיזנס בגלאזגו, בתפקיד ג'רלד הבן הבלתי חוקי. אחר כך המשיך ללמוד ב-RADA שני סמסטרים נוספים, ואז לוהק לתפקיד דין סוויפט בסרט "התחלות ראשונות" בבימויו של ג'וליאן טמפל. הוא סיים את הלימודים ב-1985 והוענקה לו מדליית זהב על שם בנקרופט.